Sabinet | Volume 110, Issue 3198
Volume 110, Issue 3198, 2007
Die Kerkblad - Volume 110, Issue 3198, April 2007
Volume 110, Issue 3198, April 2007
Laat Jesus se opstanding jou juig of laat dit jou sidder van angs? : uit die Woord
Baie van ons het seker al 'n aanklag teen ons gehad. Nie aangekla van moord of bedrog noodwendig nie, maar dalk van 'n spoedoortreding of dat jy jou motorlisensie nie betyds betaal het nie. Wat ook al die oortreding is, die aanklag maak 'n mens ongelukkig.
Augustinus se Paaspreke : redaksioneel
Die beroemde kerkvader van Noord-Afrika, Aurelius Augustinus (354-430), was 'n groot prediker. Hy het byvoorbeeld elke Saterdag en elke Sondag gepreek, tydens alle feesdae, soms elke dag tydens die liturgiese jaar, sommige dae verskillende kere, en in 'n enkele erediens soms verskillende kere. Navorsers bereken dat hy in sy lewe 6 000 keer gepreek het, ander stel die getal selfs op 8 000.
Die etiek van billikheid en regstellende aksie in sport
Die vraag na regstellende aksie in sport is vanjaar 'n besondere aktuele onderwerp. Die Wêreldbeker-krieketspan is vanjaar aangewys en neem tans (tydens die skryf van hierdie artikel) deel aan die Wêreldbekertoernooi, terwyl die rugbyspan vir vanjaar se Wêreldbeker later vanjaar aangekondig sal word. Uit die keuse van die krieketspan blyk duidelik dat 'n aantal sogenaamde kwotaspelers ingesluit is, en volgens mnr. Khompela, voorsitter van die parlement se portefeuljekomitee vir sport, behoort transformasie in rugby ook bespoedig te word.
En nogmaals misdaad en geweld : brandpunt
Oor misdaad en geweld is daar al so baie geskryf dat 'n mens amper daarop teë is om weer 'n keer iets daaroor te moet sê. Kan ons nie liewer oor die mooi en positiewe dinge van die lewe praat nie? Beslis, maar wie in sy soeke na rus en vrede sy oë vir die werklikheid toeknyp, skep by homself 'n gevaarlike valse gerustheid.
Die redakteur gesels met ... prof. Piet Strauss
Pieter Johannes Strauss is op 27 Julie 1951 in Bethlehem gebore. Hy matrikuleer in 1969 aan die Hoërskool Reitz. In 1970 begin hy aan die Universiteit van die Oranje-Vrystaat studeer en behaal die volgende grade: BA (UOVS) 1972, BA Hons (Wysbegeerte UOVS) 1973, BD (UP) 1976, DD (UP) 1984. Hy behaal ook in 1977 die nagraadse diploma in Teologie aan die Universiteit van Pretoria.
Paasfees deur die eeue : tema-artikel
Met Paasfees vier Christene Jesus Christus se opstanding uit die dood nadat Hy aan die kruis gely en gesterf het. Die belangrikheid van Jesus se opstanding kan nie oorbeklemtoon word nie.
Beginsels vir regspraak in die staat : tema-artikel
Author J.S.M. Henning
Die Grondwet beskerm die onafhanklikheid van die regsprekende gesag. Regters en landdroste se uitsprake moet verhewe wees bo burokratiese en politieke voorskrifte. Die beginsel van onafhanklikheid duld nie inmenging met die regspraak nie. As beskermheer van die onderdane se regte moet die regsprekende gesag vreesloos en onafhanklik staan teenoor die ander organe wat beklee is met staatsgesag.
Beginsels vir regspraak in die staat : slaag ons of faal ons? : tema-artikel
Suid-Afrika is 'n regstaat. In 'n regstaat moet alle owerheidshandelinge en regeringsoptredes berus op die gesag en magtiging van die Grondwet en al die ander wette van die land. Die Grondwet en al ons wette is op sigself niks anders as dooie letters op papier nie. Hulle verkry eers regskrag as hulle nageleef word. Regsnalewing geskied daagliks op miljoene der miljoene maniere. Om by 'n stopstaat stil te hou, om 'n belastingopgaaf in te vul, om 'n TV-lisensie te hernieu, is almal vorme van regsnalewing. Die maak van wette, uitreiking van regulasies, nakoming van ouditvoorskrifte, is ook almal voorbeelde van daaglikse regsnalewing deur die parlement en die regering.
Beginsels vir regspraak in die kerk : tema-artikel
Source: Die Kerkblad 110, pp 20 –22 (2007)
In die bergrede van Jesus Christus beveel Hy ons: "Soek eers die koninkryk van God en sy geregtigheid ..." Dit is hieruit duidelik dat die begrippe "koninkryk" en "geregtigheid" aanverwant is. Dit beteken dat diegene wat bely dat Jesus Christus ons hoogste en enigste Hoof en Koning is, 'n gemeenskap van mense is wat as sy kerk bekend is. Die kerk wat so deur die verkondiging van die koninkryk van God uitgeroep word, is tegelyk 'n gemeenskap van gelowiges is waar God se reg en God se geregtigheid behoort te geld en te funksioneer.
Beginsels vir regspraak in die kerk : slaag ons of faal ons? : tema-artikel
Hierdie vrae kom dikwels as beskuldigings teen kerklike regspraak na vore. Die feite is dat die gereformeerde kerkreg voorsiening maak vir kerklike regspraak wat letterlik deur die loop van eeue ontwikkel het. Die beginsels van kerklike regspraak verskil nie van die beginsels van die burgerlike reg nie. Die metode van regspraak wat in die Gereformeerde Kerke toegepas word, rus eerstens op algemene regsbeginsels waarvolgens toegesien word dat elkeen tot sy reg kom.
Regspraak in die huisgesin : Hoe behandel ek my kinders regverdig? : tema-artikel
Author Ilze Booysen
As Christene word ons geleer dat kinders geskenke van God is. En dan skielik word ons tot stilstand geruk deur die sinnelose dood van Sheldean Human. As Christene weet ons, ons moet ons naaste liefhê soos onsself. En dan basuin die media die gruwel van nog 'n gesinsmoord uit.
Is regstellende aksie reg? : tema-artikel
Regstellende aksie het 'n veelbesproke tema in Suid-Afrika vandag geword. In regeringskringe word die beleid met mening verdedig, terwyl 'n beduidende deel van die gemeenskap die beleid met agterdog bejeën. Die intensie van die regering is om deur die toepassing van regstellende aksie ongelykhede, wat deur apartheid ontstaan het, reg te stel. Die uitkoms daarvan is dat teen wit mense in die arbeidsveld gediskrimineer word ten einde swart mense te bevoordeel. Grondwetlik en by wyse van wetgewing is voorsiening gemaak vir hierdie sogenaamde billike diskriminasie.
Radikale diakonaat : pleisters opplak of ... : diskussie
Die artikels van prof. Bennie van der Walt oor die noodsaak vir 'n radikale kerklike diakonaat (DK Nov 2006-Feb 2007) en dié van dr. Jan du Plessis oor die radikale onvermoë van die regering om te regeer (DK Feb 2007), moet saam gelees word. As dit nie gedoen word nie, verval die kerk in 'n pleister-opplakkende diakonaat sonder om die wortel van die kwaad aan te spreek: Waar kom die wonde vandaan? Wat is die vernaamste bron van die ellendes waaraan die diakonaat aandag moet gee?
Sendingwerk in die toekoms ... hoe en waarheen? : diskussie
Dié onderwerp is van groot belang, want die moderne tyd stel veel groter eise aan sendelinge as die verlede. In die verlede moes 'n sendeling dikwels die rol van kaptein, toordokter, instrukteur en priester vervang en vervul, wat in baie gevalle aan hom 'n geweldige status verleen het, veral in Afrika. Daardie tyd is verby; al waarvoor daar nog plek is, is vir sendelinge in dienskneg-gestalte.
Die "aap"-saak : 80 jaar later : diskussie
Source: Die Kerkblad 110, pp 35 –36 (2007)
Die biologie-onderwyser John T Scopes is in 1925 in die stad Dayton, Tennessee (VSA) daarvan aangekla dat hy die evolusieteorie aan sy hoërskoolleerlinge bekendgestel het.
Israel ontvang ten volle God se beloftes
Met die totstandkoming van die staat Israel in 1948 is die aandag van die kerk en die wêreld op hulle gevestig. Dit is merkwaardig dat die Jode wat oor die hele wêreld verstrooi is, in groot getalle na die land wat eens hulle land was, teruggekeer het. Hulle was en is in staat om die land te beset, te regeer en hulleself met byna ongelooflike krag teen vyande van buite te verdedig.
Die Groot Ses (7) : God se diere
Vergelyk jy die mens met die groot diere wat daar in God se skepping voorkom, is jy geneig om te vra: Waarom hierdie reuse, soos byvoorbeeld die olifant?
Troos, troos my volk : 'n Verklaring van die Heidelbergse Kategismus vir katkisasie en Bybelstudie
Author Attie Bogaards
Reeds enkele jare gelede het ek begin met die uitgee van 'n verklaring van die Heidelbergse Kategismus vir belydeniskatkisante, getiteld Troos, troos my volk. Dit is ook geskik vir Bybelstudiegroepe. Vanweë kostes is die boek tot op hede in baie beperkte oplaag uitgegee. Intussen het daar versoeke gekom dat ek dit moet oorweeg om dit wyer te publiseer. Die boek is ook aanbeveel deur die Deputate Kategese van die Nasionale Sinode en word reeds in 'n paar gemeentes gebruik.
Teologiese studente doen sendingprakties
Die kalf in die put ... Hierdie bekende spreekwoord het vir die vyfdejaar teologiese studente 'n harde werklikheid geword tydens hulle sendingprakties aan die begin van hierdie jaar. 'n Kort wandeling op die gasteplaas van Mukhanyo Teologiese Kollege het die aaklige werklikheid van 'n jong verskalf wat worstel om uit 'n diep watergat te kom, ontbloot.
Benoni-Noord se diakonie reik uit na Ons Huis-tehuis
Die diakonie van Benoni-Noord het 'n tyd gelede besluit dat ons na Ons Huis, die tehuis vir bejaardes in Florida, wil uitreik en het 'n besoek aan dié tehuis gebring om 'n behoeftebepaling te doen. Wat baie sterk onder ons aandag gekom het was die swak toestand van die sewe badkamers in die tehuis en ons het besluit dat die opknapping daarvan 'n prioriteit moet wees. Tydens 'n opvolgbesoek aan die tehuis, vergesel van 'n bouer en argitekstekenaar, is in oorleg met die personeel 'n opname van die beoogde werk gedoen.